Isoin ero spinningpyörän ja kuntopyörän välillä lienee ajoasento. Kuntopyörässä ajoasento on pystymäinen, perinteisen polkupyörän ajoasentoa muistuttava, ja paino on pääosin satulalla, kun taas spinningpyörän ajoasento muistuttaa kilpapyöräilyn ajoasentoa, ja käsille tulee kuntopyörää enemmän painoa. Spinningpyörässä vastusta säädetään manuaalisesti, kun kuntopyörissä on mallista riippuen erilaisia harjoitusohjelmia ja vastuksen säätö tapahtuu tavallisesti digitaalisilla painikkeilla. Laadukkaimmissa spiningpyörissä on kaksipuoleiset polkimet, joissa on hihnakiinnityksen lisäksi lukkopolkimet (klossipolkimet, SPD-polkimet). Nämä mahdollistavat tehokkaan voimansiirron jalasta pyörään. Kumpikin pyörämalli mahdollistaa seisaalta polkemisen ja tehokkaat treenit. Spinningpyörä soveltuu erityisesti intensiiviselle ja tavoitteelliselle treenaajalle, joka kaipaa tehokasta kuntolaitetta esimerkiksi rankkoihin hiit-treeneihin.